
V ocabulum  medicinae  fere  inauditum  neces¬ 
sario  assumitur,  ut  materiam  nostram  rite  desig¬ 
net  ;  pro  illo  enim  quod  Latini  Sanguinis  Mis¬ 
sionem,  nostri  Blood-letting  vocant,  nullum  ex- 
istit  vel  Graece  vel  Latine  verbum  singulare  ac 
unicum.  Gallice  vox  satis  opportuna  saigner 
notionem  generalem  haud  male  exprimit ;  neque 

ea  deterius  apud  Graecos  vocula  A ] parita,  (san- 

guinem  elicio,)  de  qua  more  in  difficultate  simili 
medicorum  H^ematisin  formavimus.  Cum 
enim  de  Sanguinis  Missione  in  sensu  generali 
agitur,  durum  videtur,  voculis  Phlebotomia  ut 
Boerhavius,  vencesectione  ut  alii  uti:  durius 
autem  sola  fere  probata  ejus  synonyma,  Sangui¬ 
nis  Missione  *,  quando  sermo  forte  sit  de  hirudi¬ 
num  usu  vel  leni  quadam  scarificatione.  Sed  doc¬ 
tis  relinquo,  sat  habens  rei  difficultatem,  etiam  no¬ 
vi  nominis  periculo  indicasse. 

Haematisis,  seu  Sanguinis  Missio,  ea  est  cura¬ 
tio  qua  sanguis  de  corpore  elicitur  instrumento  et 
consilio  medico,  ad  morbos  sanandos  vel  arcendos. 
Absolvitur  variis  modis,  sed  simplicissime  de  vase 
quodam  magno  sanguifero,  quae  ideo  est  haemati- 
seos  antiquissima  forma,  et  nomen  operationi  per 

omnes  fere  gentes  dedit.  Hinc  Graecorum  Phle- 

* 

botomia ,  Latinorum  Venaesectio. 

Veteribus  doctisqu&LEgypti  incolis  innotuisse 
docet  cl.  Miller,  in  Medicinae  Antiquae  His¬ 
toria  sua,  qui  quidem  more  gentium  priscarum 


#  'A^res  ct<pcif%t<rts,  Hippoc.  C.  Praenot.  xxxviii.  570, 

ad  miraculum  quoddam  *  retulerunt,  Hippopo¬ 
tamum  scilicet,  plenissimum  animal,  arundine  sc- 
met  statis  intervallis,  vulnerare  solere,  sanguinem¬ 
que  ideo  satis  copiose  mittere.  Homines  autem 
rem  conspicatos,  utiliter  imitatos  fuisse. 

Utcunque  haec  res  se  habeat,  Hippocrati  fa¬ 
miliaris  fuit  operatio ;  et  in  variis  morbis,  nec 


*  Plin.  Hist.  Nat.  VIII.  25,  26.  4  4  The  same  Ri¬ 

ver  Nilus  bringeth  forth  another  beast  called  Hippopo¬ 
tamus,  a  River-Horse.  The  river-horse  hath  taught 
Physitians  one  device  in  that  part  of  their  profession  cal¬ 
led  Surgerie ;  for  he,  finding  himself  over-grosse  and  fat, 
by  reason  of  his  high  feeding  so  continually,  gets  forth 
of  the  water  to  the  shore,  having  spied  afore  where  the 
reeds  and  rushes  have  been  newly  cut;  and  where  he 
seeth  the  sharpest  cane,  and  best  pointed,  he  sets  his 
body  hard  unto  it,  to  prick  a  certain  vein  in  one  of  his 
legs,  and  thus,  by  letting  himself  bloud,  maketh  evacua- 
tion  ;  whereby  his  body,  otherwise  inclining  to  diseases 
and  maladies,  is  well  eased  of  the  superfluous  humour  ; 
and  having  thus  done,  he  stoppeth  the  orifice  again  with 
mud,  and  so  stauncheth  the  blood,  and  healeth  the 
wound.” 

unquam  imprudenter,  adhibuit.  In  doloribus  dor¬ 
si,  coxendicis  *,  Hepatitide,  in  Ophthalmia,  Cy¬ 
nanche,  Stranguria,  Dysuria,  Ischuria,  Epilep¬ 
sia,  Cephalalgia,  Splenitide,  Pleuritide,  febre, 
eum  sanguinem  misisse  invenimus.  Sed  etiam 
illo  vetustissimo  aevo  sub  tribus  formis  innotuerat, 
venaesectionis,  scarificationis,  atque  cucurbitae. 
Quin  et  arteriatomia,  licet  parum  feliciter,  tenta- 
ta  fuisse  ejus  temporibus  videtur.  Nam  in  li¬ 
bro  certissime  Hippocratico  Coacis  Praenotioni¬ 
bus,  mentionem  ut  infra  factam  videas:  “  Qui¬ 
bus  tempora  secantur  convulsio  ex  contrariis  sec¬ 
tioni  partibus  oritur,”  xxxviii.  572.  Quae  sen¬ 
tentia  haud  obscure  arteriotomiam  infelicem  in 
convulsiones  mortemque  desinentem  indicat.  De 
cucurbita  quidem  in  libro  de  Medico,  ingeniose 
philosophatur,  atque  ei  demum  operationi  plus 
attendisse  videtur,  quam  quis  medicorum  ante 
tempora  nostra.  Celso,  apud  Romanos,  perinde 
familiaris  videtur  sanguinis  missio,  atque  ab  eo 
in  formis  supra  dictis  praecipitur,  nec  ulla  pars  est 


* 


De  Venis,  xii.  307- 

materiae  medicae  quam  tanta  cautione  laboravit. 
Sed  eodem  fere  tempore  quo  librum  de  Medici¬ 
na  composuit,  nobile  lmic  arti  Haematisi  factum 
est  additamentum,  nimirum  hirudinum  usus. 
Themison,  ejus  rei  inventor  vulgo  habetur  ;  at¬ 
que  haud  sine  veri  similitudine ;  quoniam,  circa 
tempora  Celsi  manifeste  floruit,  qui  alioquin 
accuratissimus  scriptor,  tanti  momenti  rem  si  no¬ 
ta  fuisset,  negligere  non  potuit,  praesertim  cum 
naturam  hirudinis  probe  noverit,  et  remedium 
contra  eum  in  faucibus  haerentem,  libro  suo  quin¬ 
to  dederit.  Brevi  tamen  post  id  tempus  curatio 
per  hirudines  valde  familiaris  facta  est.  A  Poeta 
Hoiiatio  indicatur  *,  fuseque  a  Plinio  discri¬ 
bitur  ;  ne  etiam  periculis  ex  usu  earundem  omis¬ 
sis. 

Post  haec  tempora  fere  nihil  arti  sanguinem 
mittendi  adjectum  videtur.  Galenus  librum 
de  eadem  composuit,  in  Erastrateios ;  et  homi¬ 
num  genus  qui  haud  aliter  quam  Brunonii,  et 
fortasse  quoque  Cullenii  nostri  temporis,  huic 


#  De  Arte  Poetica,  ad  tinern. 

evacuationi  ex  doctrinis  ipsorum  certis  scilicet 
obstabant.  Idem  perillustris  Philosophus,  san¬ 
guinem  in  arteriis  fluere  evicit,  et  sanguinis  mis¬ 
sionem  in  febribus,  summa  cum  laude,  in  usum 
medicum  revocavit.  Pem  satis  singularem  de 
antiquis  notavit  Medicus  clarissimus  Arbuth- 
Not  ;  eos  nusquam  ullum  praeceptum  de  quanti¬ 
tate  sanguinis  mittenda  emisisse,  ante  tempus 
Aret^ei  *. 

Post  Galenum  sanguinis  missio  crevisse  vi¬ 
detur,  usque  ad  medium  saeculi  praeteracti ;  quan¬ 
do  labores  clarissimi  Hoffmanni  aliorumque, 
naturam  et  vitia  generis  nervosi,  ideoque  causas 
debilitatis  clariore  multo  luce  exposuerunt ; 
quo  factum  est,  ut  sanguinis  missionem  ut  gra¬ 
vem  debilitatis  causam,  “  cane  pejus  vel  angue,” 
timere  inciperent.  Et  evitarunt  donec  nuper  pau¬ 
cos  quidem  ante  annos  non  semper  debilitatem 
quam  metuunt,  sed  liaud  raro  vires  novas  de 
sanguine  misso  acquiri  observarunt.  Hinc  no¬ 
vas  res,  molitionesque  cruentae,  in  medicina  hodi- 


*  “  Ancient  Weights  and  Measures,”  p.  324. 

erna ;  sed  eventu  haud  improspero  ut  infra  doce¬ 
bitur. 


ravisio. 

Haematisis  vulgo  in  duas  formas  dividitur 
generales ;  in  eam  qua  sanguis  de  toto  corpore 
elicitur,  et  eam  quae  sanguinem  de  parte  aliqua 
fluere  cogit.  Frior  Haematisis  Generalis  vel  Uni¬ 
versa  dicitur ;  posterior  Haematisis  Specialis  seu 
Topica  audit.  Sub  Haematisi  generali  venaesectio 
et  arteriotomia  praesertim  cadunt,  atque  hae 
iterum  in  varias  species  diducuntur,  pro  parte  de 
qua  latex  vitalis  elicitur.  Haematisis  autem 
specialis ,  scarificationem,  cucurbitam,  hirudines 
includit;  nec  fortasse  multum  erraret  aliquis  si 
rubefacientia,  vesicantia,  setacea,  etiam  fonticu¬ 
los  eodem  retulerit ;  simili  enim  causa  adhiben¬ 
tur  ;  simili,  ni  fallor,  ratione  inventa  sunt. 

Venaesectio  vulgo  ad  cubitum  fit,  utpote  par¬ 
tem  minus  incommodam  sanationi,  atque  plerum¬ 
que  saltem  periculi  non  multum  habentem.  Ibi 

duae  vel  tres  venae  per  se  satis  magnae  inveniri 
solent ;  quae  tamen,  ligaturae  ope,  magis  evidenter 
adhuc  tumescere  coguntur,  et  magis  constanter 
sanguinem,  simul  sectae  sunt  effundere  possunt, 
alioquin  cito  collapsurae.  Vena  per  mediam  par¬ 
tem  secatur ;  et  uno  rivo  fluere  permittitur,  do  ¬ 
nec  signa  prius  intellecta  faciendi  finem  appa¬ 
reant.  Haec  vulgo,  ad  capita  quatuor  referri  pos¬ 
sunt.  iEger  enim  se  dolore  levari  aliquando  sen¬ 
tit,  solatiumque  perceptum  gratus  edicit.  Ali¬ 
quando  aut  anima  deficit,  aut  pulsu  adeo  debili 
uti  percipitur,  ut  prudens  medicus  rem  ultra  ur¬ 
gere  nolit.  Nec  ignarus  est  medicus  certam  esse 
sanguinis  copiam,  quam  nullus  homo  nullum  ani¬ 
mal  vita  incolumi  amittere  potest,  atque  plus 
(piam  haec  copia  indicat,  nemo  medici  nomine 
dignus  temere  abstrahet.  Denique  pro  morbi 
natura  jampridem  experientia  constat,  medio¬ 
crem  sanguinis  copiam  multis  affectibus  sufficere, 
quinetiam  obesse,  non  prodesse  largiorem  quam 
res  postulat  missionem.  Hisce  fere  signis  utitur 
medicus  ut  copiam  sanguinis  recte  discriminet : 
atque  ligatura  brachio  amota  facile  fluxum  nunc 
inutilem  sistit. 

Plurimae  autem  causae  efficiunt,  ut  sanguis 
commodius  de  aliis  venis  quam  cubitalibus  ali¬ 
quando  subtrahatur.  Puerulis  hae  venae  vix  visi¬ 
biles  sunt,  etiam  pinguioribus  saepe  haud  facile 
inveniuntur ;  atque  notio  derivationis  cujusdam, 
postea  nobis  describenda,  medicos  impulit  de  pe¬ 
de  vel  crure  potius  sanguinem  mittere. 

Hujus  curationis  Oribasius*  auctor  vetus¬ 
tissimus  est,  atque  variis  modis  peragitur.  Non¬ 
nulli  venam  saphaenam  prope  talos  secant,  par¬ 
temque  aqua  calida  fovent ;  alii  incisionibus  fre¬ 
quentibus  potius  utuntur.  Methodus  ista  apud 
Gallos  minime  obsolevit.  Sed  nulla  vena  tam 
celebris  in  hac  chirurgia  est  ac  jugularis,  quam 
aperire  etiam  Hippocrates  novit.  Vena  enim 
jugularis  externa  in  collo  statim  sub  tenui  mus¬ 
culo  Platysmate  Myoide,  cuteque  jacet ;  facile- 
que,  obstructione  facta,  intumescit.  Praeterea, 
venas  capitis  externas  profuse  recipit,  atque  li- 

B 


*  De  Crurum  Scarificatione,  cap»  28, 


10 


DE  HJSMATISI, 


beraliter  cum  vena  interna  jugulari  osculans 
haud  mediocrem  sanguinis  cerebralis  portionem 
transmittit.  Sperabile  igitur  videtur,  vulnere 
facto,  nos  multum  sanguinis  de  capite  lioc  modo 
detracturos  :  quo  factum  est  ut  medici  fere  omnis 
asvi,  ad  morbos  capitis  levandos  sanguinem  e  ve¬ 
na  jugulari  detraxerunt.  Fit  premendo  venam 
pollice  ;  ipsamque  jam  turgentem,  gladiolo  per« 
tundendo ;  fluit  sanguis. 

Eodem  fere  consilio  arteria  temporalis  secta 
est,  licet  anatomia  minus  arridente,  vix  enim 
portio  vel  levissima  sanguinis  arteria  temporali 
advecti,  in  caput  intimum  pervenit,  quoniam  to¬ 
tus  per  tegmina  ossaque  cranii  distribuitur. 
Videmus  infelicem  ejus  apud  veteres  exitum ; 
sed  theoria  nupera  de  natura  febris  inflammatoria 
ad  hanc  praxin  animos  medicorum  direxit ;  inter 
quos  Irving,  Chirurgus  Militaris,  princeps  ha¬ 
betur  :  constat  sanguinem  ab  arteriis  missum 
plus  debilitare,  quam  de  venis ;  ideoque  novum 
hoc  remedium  non  potest  non  actionem  cordis 
nimiam  valide  compescere,  sed  parum  ut  nobis 
videtur,  a  situ  in  capite  prseponderabit.  Fit  sim- 
plice  arterise  sectione,  cura  habita  ne  arteria  prse« 

propere  discindatur,  quo  facto  sanguis  minus  co¬ 
piose  fluit. 

I.  Hcematisis  Specialis . — Hujus  species  supra 
nominatim  dedimus.  Scarificatio  ex  iis  simpli¬ 
cissima  et  fortasse  primum  inventa,  nihil  est 
praeter  divisionem  vasorum  partis  alicujus,  cre¬ 
bris  incisionibus  factis.  Modo  autem  pars  affec¬ 
ta  inciditur ;  modo  alia  aut  vicina,  aut  etiam  dis- 
tantior.  Hoc  modo  parvula  fere  sanguinis  copia 
fluit,  quae  tamen  malum  vehementer  levare 
solet.  Si  incisionibus  plurimis  in  cute  fac¬ 
tis,  superimponatur  vas  cavum  aere  prius  depri- 
vatum,  firmiter  adhaeret,  atque  sanguis  partis  u« 
berrime  in  ejus  cavitatem  profluit.  Hanc  actio¬ 
nem,  ut  homines  plane  intelligerent,  opus  erat 
experimento  Toricellii,  opus  erat  nova  sci¬ 
entia  pneumatica.  Nam  aer  e  vase  exclusus  id 
toto  suo  pondere  premit,  dum  similem  ob  causam 
aer  in  corpore  humano  partem  incisam  vi  haud 
minore  in  idem  vasculum  sensum  premit.  Hinc 
firmissima  inter  vas  atque  corpus  adhaesio,  atque 
sanguis  vasorum  incisorum,  jam  pressione  externa 
liberatus,  jam  pressioni  internae  a  tergo  facile  ce 

dit,  inque  spatium  vacuum  illabi tur.  Talis  au¬ 
tem  operatio  cucurbita  cum  ferro  Latine  dici¬ 
tur  ;  partim  quidem  distinguendi  gratia ;  quo¬ 
niam  cucurbita  saepe  per  se  ut  rubefaciat  cutem, 
admovetur. 

Hirudo,  animal  quod  ex  hostibus  generis  hu¬ 
mani  in  summum  auxilium  conversum  fuit,  prae¬ 
cipuum  locum  apud  remedia  topice  evacuantia 
meretur.  Invenitur  paludibus  aquisque  variis 
impuris,  et  omnium  Europae  regionum  incola  vi¬ 
detur.  Vermis  est,  sed  vi  pertinaciaque  sugendi 
bestiolis  ejusmodi  raro  concessa  praeditus,  ore 
enim  suo  triangulo  si  quem  semel  comprehende¬ 
rit,  vix  antequam  ventriculum  probe  impleverit 
cruore,  dimittit.  Hinc  illud  Horatii, 

“  Non  missura  cutem  nisi  plena  cruore  hirudo.” 

Scite  naturam  ejus  depingit,  necnon  utilitatem 
quae  ex  hac  pertinacia  maxime  provenit.  Quan¬ 
do  quidem  hirudo  admovetur,  cucurbitam  imita¬ 
tur,  sanguinem  prius  fluere  morsu  cogens  ;  hac  re 
scalpellum  quoque  imitata ;  dein  vacuum  in  ore 
format,  donec  hoc  plenum  sit ;  posteaque  aliud 

vacuum  in  corpore,  ut  sanguis  eo  profluens  os  libe¬ 
ret.  Hac  ratione  ad  unciam  dimidiam  bona  hi¬ 
rudo  educet ;  quod  si  secta  medium  fuerit  copiam 
magnam,  vix  quidem  definiendam,  profundet. 
Porro  sanguinis  inde  profluvium  multum  augere 
solent  clinici,  fomenta  calida  adhibentes.  Sic 
enim  vulnuscula  immensam  vim  sanguinis  emit¬ 
tere  consuerunt;  quin  et  hac  de  causa  passim 
haemorrhagia  extinguuntur  pueri,  nec  raro  adul¬ 
ti  ;  cujus  rei  exemplum  dedit  insigne  Plinius 
in  Marcello,  viro  consulari.  Eo  accuratius  de 
hirudine  egimus,  quod  indies  magis  magisque 
in  usum  venire  observatur,  nec  minus  quod  infra 
theoriam  ejus  actionis  expendere  necessarium 
erit. 

Sanguinis  missi  effectus,  artem  suam  in  duas 
partes,  Chirurgiam  et  Medicinam,  diviserunt  clini¬ 
ci  ;  et  recte,  quoniam  diversissimis  modis  sanita¬ 
tem  moliantur.  Medicina  fere  materiam  ali¬ 
quam  salutiferam  ventriculo  injicit,  quae  aut  hanc 
partem,  aut  alias  partes  quae  cum  ea  consentiunt, 


* 


Hist.  Nat,  Lib.  xxxii.  10. 

ad  actionem  salutarem  perducit ;  vel  denique  in 
sanguinem  absorpta  varia  membra  laborantia  ope 
hujus  fluidi  nec  sine  obliquitate  quadam,  sanitati 
restituit.  Chirurgia,  contra,  ad  malum  ipsum 
recta  accedit ;  atque  aut  excidit  membrum,  cui 
et  haereet,  aut  per  se  aufert.  Hinc  felicior 
longe  chirurgiae,  quam  medicinae,  eventus  esse  so¬ 
let,  adeo  quidem  ut  vere  Hippocrates  dixerit : 
c<  Valde  autem  turpe  est,  non  contingere  a  chi¬ 
rurgia  quae  velis 

Sed  Haema tisis  opus  est  penitus  chirurgicum; 
et  in  hac  re  etiam  indolem  illius  artis  adeo  non 
exuit,  quod  sanguinem  nimium,  plurium  malo¬ 
rum  causam,  proxime,  atque  sine  interventu  auxD 
iiorum  quae  forte  deficerent,  e  corpore  removeat. 
Hac  re  liquet  sanguinis  missionem  plurimos  mor¬ 
bos  ablaturam  esse,  si  modo  recte  adhibeatur. — 
Sed  melius  erit  imprimis  effectus  ejus  generales 
contemplari.  Hi  effectus  ad  decem  capita  referri 
possunt. 

1.  Diminuit  quantitatem  humorum  circulan¬ 
tium. 


* 


De  Medico,  v.  48. 


SEU  SANGUINIS  MISSIONE. 


15 


%  Diminuit  ideo  plenitudinem  vasorum,  et 
renexum  fluidis  propellendis  :  Quo  enim  tensius 
vas  eo  rigidius  erit ;  mutuam  quoque  vasorum 
compressionem  imminuit. 

3.  Ubi  vero  vasa  supra  modum  tensa  sunt,  au¬ 
get  elaterem  vasorum,  onere  eorundem  minuen¬ 
do.  Quo  enim  levius  fit,  eo  melius  fertur  vaso¬ 
rum  onus. 

4.  Fluida  etiam  tenuiora  reddit,  ut  post  lon¬ 
gas  exinanitiones,  quibus  pars  crassior  sanguinis 
ocyus  abstrahitur  quam  iterum  formari  potest : 
Quo  fit  ut  sanguis  tenuiorem,  minusque  stimu¬ 
lantem  indolem  acquirat,  et  minus  ideo  ad  in¬ 
flammationem  urgeat ;  ut  saepe  videtur  #. 

5.  Varias  circulantis  motus  obstructiones  amo¬ 
vet,  quia  nova  vis  contrahendi  quam  conciliat, 
ex  tunicis  vasorum  relaxatis,  ad  ramusculos  mi¬ 
nutissimos  usque  propagatur,  liberioremque  iis 
motum  permittit. 

6.  Propter  eandem  fere  causam  motum  sangui¬ 
nis  ipsum  in  tali  conditione  accelerat,  uti  ex  en- 


*  Vide  ct  Ed.  Med  Essays,”  vol.  ii.  pag.  264. 

teritide  probe  videtur.  Hinc  secretiones  omnes 
et  excretiones  exauget. 

7.  Nobilis  haematiseos  usus  revulsio  est,  nimi¬ 
rum  sanguinis  de  parte  qua  colligi  congerique 
male  gestiat,  revocatio.  Controversias  de  modo 
rationeque  quibus  revulsio  fiat  inire  nolo  ;  conten¬ 
tus  si  mihimet  rationalem  rei  manifestissimae  ex¬ 
plicationem  fingere  possim.  Hujusmodi  igitur 
dicerem.  Pone  sanguinem  pulmone  congeri ; 
tres,  quatuor  libras  sanguinis,  curandi  gratia,  de 
vena  ut  solet  cubitali  abstractas  esse : — “  Quid 
fiet?”  De  omni  corporis  membro,  proportione  sua 
sanguis  ad  venas  jam  vacuefactas  replendas  redi¬ 
bit,  sed  de  nulla  quam  ubere  ac  de  pulmone,  eo, 
scilicet,  quod  maximum  sanguinis  adventitii  con¬ 
tinet.  Inde  insignis  congestionis  morbosas  re¬ 
laxatio  sequetur. 

8.  Refrigerat  quoque  insigniter  sanguinis  mis¬ 
sio,  nec  facile  invenies  remedium,  quod  calorem 
morborum  auctum  opportunius  restinguet. 

9.  Antispasmodicum  praestat  effectum  haema- 
tisis,  propter  easdem  causas  quibus  obstructiones 
eam  tollere  vidimus. 

10.  Efficaciam  alterantem,  prae  omnibus  aliis 
quae  novimus  exercere  videtur.  Hinc  ejus  con¬ 
silii  gratia  saepissime  praecipitur  in  morbis  ubi 
quid  aut  quomodo  profuturus  sit,  omnino  nesci- 
mus,  nec  raro  cum  optimo  effectu,  in  morbis 
oculorum,  glandium,  et  variis  spasmodicis  malis, 
rationem  qua  haematisis  operatur  haud  facile  dixe¬ 
rit  aliquis.  Ea  tamen  est  in  talibus  morbis  uti¬ 
litate,  ut  si  abesset,  vix  unquam  morbi  ad  sana¬ 
tionem  pervenirent. 


DE  EFFECTIBUS  IIJEMATISEOS  IN  MORBIS  SA¬ 
NANDIS. 

Quin  morbi  febriles  quorum  nota  est  fere  per¬ 
petua,  cordis  atque  arteriarum  accelerata  contrac¬ 
tio,  quorum  etiam  Boerhavius  aliique  clari  vi¬ 
ri  hanc  esse  putarunt  originem  causamque  proxi¬ 
mam,  quin  ii,  dico,  sanguinis  missionem  enixe  pos¬ 
tulent,  dubitabit  nemo.  Tales  sub  nomine  Py- 
reociarum  collocavit  illustris  Gul.  Cullen,  nec 
pauci  alii  Nosologi,  quinque  ordinibus  creatis, 

Febre,  Phliegmasia,  Exanthemate,  Haemorrhagia, 
Profluvio.  De  sanguinis  missione  in  his  praeser¬ 
tim  agere  decrevi,  licet  vix  minus  utile  in  Neuro- 
sibus  appareat.  Sed  morbi  isti,  excepta  fortasse 
colica  vel  cholera,  multo  rariores  sunt,  et  milites 
robustos,  juvenes,  qui  saepiuseule  mihi  curae  fue¬ 
runt,  vix  unquam  occupant.  Incertius  porro 
auxilium  est,  quod  in  localibus  de  sanguine  mis¬ 
so  percipimus ;  adeoque  minus  longe  iis  immo- 
remur. 

Febris  bifariam  subit  divisionem;  atque  modo 
Intermittens,  modo  Continua  habetur.  Intermit¬ 
tens  iterum  semet  in  duas  varietates  diducit,  in¬ 
termittentem  propriam,  et  remittentem.  In  fe¬ 
bre  rite  intermittente  tempus  est  in  quo  pulsus 
vehementer,  velociter  que  micat,  facies  rubet,  ca¬ 
put  dolet,  cutis  calet.  Si  hoc  tempus  satis  diu 
duraret,  sanguinis  missio  utile,  esset  reme¬ 
dium  ;  sed  cito  abit,  atque  tempore  sudoris,  quo 
omnia  signa  terrentia,  pro  uno,  duobus,  tribusve 
diebus  universe  decedunt,  excipitur.  Hinc  rara 
vel  nulla  fere  sanguinis  missio  in  febre  pure 
intermittente,  quas  frigore  non  calore  periclita¬ 
tur 

Contra,  febris  remittens  sanguinem  mitti  ve¬ 
hementer  postulat.  Nam  morbus  per  se  periculi 
plenus,  vehementes  capitis  ventriculique  dolores 
habet,  nec  raro  pulmonum  vel  intestinorum.  Post 
mortem  hae  partes  inflammatione  implicatae  repe- 
riuntur,  atque  ista  inflammatio  lethi  causa  fuit 
manifestissima.  Hinc  sanguinis  missiones  libera- 
liter  in  febribus  remittentibus  adhibentur,  et  fe¬ 
licissimo  eventu.  Sic  omnes  fere  febres  quae  re¬ 
mittunt  regionum  calidarum,  liberalibus  missio- 
ilibus  curantur.  E  brachio  imprimis  semel  bis 
ve  ad  doloris  remissionem  detrahunt ;  aut  si  do¬ 
lor  capitis  urgeat,  sanguinis  ex  arteria  temporali 
missio  vehementer  laudatur.  Signum  morbi  le¬ 
vati  est  remissio  longior,  atque  morbus  in  talibus 
intervallis,  ut  intermittens  remediis  propriis  sana¬ 
tur.  Hac  ratione  clarissimus  II»  Jackson,  alii¬ 
que  auctores  sunt,  etiam  vim  pessimae  febris  flavae 
Indiam  Occidentalem  infestantis,  frangi  posse : 
atque  eadem  per  ultimos  vitae  suae  annos  usus  est 
medicus  ille  egregius  Benjaminus  Push, 
Americanus. 

He  altera  febrium  divisione,  febre  continua 
diuturna  fuit  controversia.  Nam  etiam  a  Celso 

et  Galeno,  ut  scriptor  de  liac  re  optimus  *  nu¬ 
per  ostendit,  haec  evacuatio  diligenter  adhibita 
est ;  atque  in  multis  saeculis  quae  inter  eos  nostra- 
que  tempora  inciderunt  opiniones  homines  valde 
distractae  et  contrariae  videntur.  Plerique  tamen, 
ut  supra  laudatus  auctor  demonstrat  hac  exinani¬ 
tione  usi  sunt,  etiamsi  debilitatis  rumores  quidam 
etiam  Galeno  ipso  elapsi  identidem  exaudiren¬ 
tur.  Sed  post  nomen  fatale  nervosarum  febri¬ 
um  introductum,  genusque  febrium  pura  debili- 
# 

tate  nitentium,  post  Theoriam  demum  Beuno- 
NIAM,  morbos  omnes  ad  debilitatem  referentem 
nihil  fuit  quod  sanguinis  missionem  in  febre  con- 
tinua  tueri  posset.  Hinc  primum  oblique  veluti 
imprudentis  medici,  deinde  aperte  scriptis  atque 
praelectionibus  stringi  incepit,  donec  paucos  ab¬ 
hinc  annos  vix  unus  aut  alter  grandiorum  natu 
medicorum  extabat  qui  venam  febre  laborantis 
pertundere  auderet.  Doctor  Welsh,  quem  jam 
supra  citavi,  grates  quasi  agit  Americano  praeclaro 
B.  Rush,  ob  hanc  audaciam  conservatam ;  sed 


*  Welsh,  44  Bloodletting  in  Fever,”  p.  85.-— 88, 


SEU  SANGUINIS  MISSIONE. 


21 


nescio  annon  potius  Roberto  Jackson,  vene- 
•  • 

rabili  Copiarum  Britannicarum  Medico,  palma  de¬ 
beatur  ;  hoc  saltem  ex  scriptis  ejus  appareret. 

Sed  quisquis  fuerit  ejus  rei  conservator,  recte 
conservatam  judico.  Ex  numerosissimis  tabulis, 
quas  haud  pauci  juris  publici  fecerunt  Sutton, 
Mills,  Stalker,  Bateman,  Graham,  Dun- 
can,  Cheyne,  Welsh,  probe  evincitur,  mor¬ 
tes  certe  haud  crebriores  esse  ex  sanguine  mis¬ 
so,  quam  olim  ex  contraria  curatione,  atque  ali¬ 
quid  est  non  nocuisse.  Quin  et  testimonio  longe 
plurium  eorundem  illustrium  virorum,  liquet, 
mortes  multo  pauciores  fieri  a  sanguine  misso  ;  et 
quicunque  viderit  solatium,  quod  copiosa  sangui¬ 
nis  detractio  impertire  consuevit,  eadem  iterum 
uti  non  gravabitur.  Abbreviat  febrem,  mitigat 
violentiam  ejus ;  coma,  delirium,  spasmum,  dolo¬ 
rem  tollit.  Spiritum  laboriosum  compescit,  op¬ 
pressionem,  anxietatem  febrilem  imminuit ;  ali¬ 
quando  delet.  Calorem  pulsusque  ferocitatem 
domat,  situm  restinguit.  Nauseam,  vomitum  se¬ 
dat  Somnum  conciliat,  nec  raro  medicamento¬ 
rum  aliorum,  e.  g.  purgantium,  diaphoreticorum, 
actionem  promovet.  Quin  per  se  diaphoresin 

forte  haud  inutiliter  movere  consuevit.  Qui  haec 
commoda  rite  perpenderit,  vix  adduci  poterit,  ut 
lanceola  abdicet. 

Quod  ad  copiam  hoc  morbo  sanguinis  detra¬ 
hendam,  ea  potius  de  signis  comitantibus  quam 

. 

de  legibus  praescriptis  discenda  erit ;  sed  limites 
fortase  haud  male  ponas  inter  16  atque  4f0  uncias. 
Nullae  ex  notis  quas  sub  initio  de  quantitate  de  • 
dimus,  negligendae  sunt. 

Postremo,  prout  febris  continua,  plus  minus 
synochae  vel  typhi  in  se  ostendat,  copia  sanguinis 
subducti  moderanda  erit ;  quapropter  haud  pauci, 
nec  leves  auctores,  haematisi  topica  aliquando  prae 
generali  uti  suasere. 

Nulla  fere  ex  phlegmasiis  est  quae  non  hanc 
exinanitionem  probe  ferre  soleat ;  nec  opus  est  ut 
eas  sigillatim  percurrerem.  Cynanche  Maligna 
potius  ambiguos  habet  medicos  de  usu  evacua¬ 
tionum,  sed  nuper  extitit  auctor  haud  incelebris  *, 
etiam  in  eo  sub  initio  sanguinem  utiliter  mitti 
docens.  Ophthalmia  membranarum,  vel  iEgyp- 


*  Dr  J.  Armsthong  “  on  Scarlatina, ”  &c.  passim. 


SEU  SANGUINIS  MISSIONE.  9S 

tiaca,  militum  morbus  est,  contagio,  ut  creditur, 
vel  certe  immunditia,  saepe  propagata.  Celerrimo 
cursu  ad  finem  properat,  atque  donec  libera  san¬ 
guinis  depletio  instituta  est,  difficillime  ad  even¬ 
tum  felicem  perduci  potuit.  Attamen  nunc  post 
aliquot  annorum  experientiam,  omnes  medici  mi¬ 
litares  hoc  remedio  niti  solent. 

Exanthemata  fere  nihil  sunt  nisi  inflammationes 
specificae,  ideoquc  consimilem  curationem  deside¬ 
rant;  sed  in  iis  depletio  pro  morbi  gravitate 
moderanda  est. 

Haemorrhagiae,  utpote  quae  nisum  haemorr¬ 
hagicam,  actionem  scilicet  febrilem  cum  con¬ 
gestione  sanguinis  in  parte  ipsa  subeuntes,  ob  cau¬ 
sas  jam  saepe  dictas,  sanguinem  mitti  requirunt. 

Profluvia  duo  sunt,  catarrhus  et  dysenteria. 
Prior  raro  tam  gravis  est,  ut  sanguinis  missionem 
postulet,  sed  siquando  exacerbata,  hoc  remedio 
quoque  utilissime  utimur. 

Dysenteria  ex  industria  recentium,  naturam  in¬ 
flammatoriam  agnoscere  monstratur.  Venter 
torminibus  torquetur,  tactus  dolet,  nec  raro  san¬ 
guinem  cum  sedibus  mucosis  commiscet. 

Febris  quoque  synocha  saepe  comitatur,  atque 
cadavere  post  mortem  patefacto,  intestina  inflam¬ 
mata  apparent,  nec  raro  hepar.  Hinc  sanguinis 
detractio  ad  actionem  mitigandam  manifeste  in¬ 
dicatur,  et  nuper  a  Doctore  Somers,  aliisque 
scriptoribus,  reducta  est  haec  medicina,  quam 
Celsus,  Galenus,  atque  White  *,  apud  patres 
nostros  olim  celebraverant.  Vix  addere  opus  vi¬ 
detur,  dysenteriae  acutae  tantum  eam  curationem 
convenire,  nec  etiam  omnibus  hujus  exemplis. 
Missio  liberalis  esse  debet,  neque  tamen  adeo  am¬ 
pla  ut  in  aliis  quibusdam  morbis  acutis,  etiamsi 
depletionem  bene  ferre  dysenterici  soleant. 

De  aliis,  ut  jam  supra  monitum  est,  morbis, 
ediscere  supersedeo. 


*  De  Recta  Sanguinis  Missione. 

